మాలా రాయ్

మాలా రాయ్ (జననం 1957 నవంబరు 19) ఒక భారతీయ రాజకీయ నాయకురాలు, ఆమె 2019 నుండి కోల్‌కతా దక్షిణకోల్‌కతా దక్షిణ లోక్‌సభ నియోజకవర్గం సభ్యురాలిగా ఉన్నది. ఆమె అఖిల భారత తృణమూల్ కాంగ్రెస్ పార్టీ సభ్యురాలు. ఆమె 2015 నుండి కోల్‌కతా మునిసిపల్ కార్పొరేషన్ చైర్పర్సన్ గా ఉన్నది.

 వ్యక్తిగత జీవితం 
మాలా రాయ్ 1976లో కలకత్తా విశ్వవిద్యాలయానికి అనుబంధంగా ఉన్న విద్యాసాగర్ కాలేజ్ ఫర్ ఉమెన్ నుండి పట్టభద్రురాలైంది. ఆమె తృణమూల్ కాంగ్రెస్ పార్టీ ఉపాధ్యక్షుడు, మాజీ ఎమ్మెల్యే అయిన నిర్బేద్ రేను వివాహం చేసుకున్నది.

 రాజకీయ జీవితం 
1995లో మాలా రాయ్ కోల్‌కతా మునిసిపల్ కార్పొరేషన్ వార్డ్ నంబరు88 నుండి కౌన్సిలర్ గా ఎన్నికయింది. ఆమె భారత జాతీయ కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థిని 576 ఓట్ల తేడాతో ఓడించింది. 2000లో, ఆమె తృణమూల్ కాంగ్రెస్ పార్టీ అభ్యర్థిగా పోటీ చేసి, కమ్యూనిస్ట్ పార్టీ ఆఫ్ ఇండియా (మార్క్సిస్ట్)కు చెందిన స్వదేశ్రాంజన్ దాస్ ను 3,205 ఓట్ల తేడాతో ఓడించి తన స్థానాన్ని నిలుపుకున్నది. 2005లో, ఆమె నేషనలిస్ట్ కాంగ్రెస్ పార్టీ అభ్యర్థిగా పోటీ చేసి, తృణమూల్ కు చెందిన కాకోలి ఘోష్ దస్తిదార్ ను 1,900 ఓట్ల తేడాతో ఓడించింది. 2010లో ఆమె తిరిగి ఎన్నికయింది, ఈసారి కాంగ్రెస్ పార్టీ అభ్యర్థిగా ఎన్నికయింది.

ఆమె 2014 భారత సార్వత్రిక ఎన్నికలలో కోల్‌కతా దక్షిణ నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసింది. అక్కడ ఆమె నాలుగో స్థానంలో నిలిచింది. 2015 మార్చి 7న, మమతా బెనర్జీని తీవ్రంగా విమర్శించిన ఆమె, ఎన్నికలకు ముందు తిరిగి తృణమూల్ కాంగ్రెస్ లో చేరింది. ఎన్నికైన తరువాత, ఆమె మునిసిపల్ కార్పొరేషన్ చైర్పర్సన్ గా నియమించబడింది. ఆమె కార్పొరేషన్ మొదటి మహిళా చైర్పర్సన్ అయింది.

సిట్టింగ్ ఎంపీ సుబ్రతా బక్షి పార్టీని బలోపేతం చేయాలనే ఆసక్తి ఉన్నందున పోటీ చేయడానికి నిరాకరించిన తరువాత 2019 మార్చి 12న పార్టీ చైర్పర్సన్ మమతా బెనర్జీ సార్వత్రిక ఎన్నికల్లో కోల్‌కతా దక్షిణ నియోజకవర్గం నుండి మాలా రాయ్ పోటీ చేస్తుందని ప్రకటించింది. మే 23న, ఆమె తన సమీప ప్రత్యర్థి భారతీయ జనతా పార్టీకి చెందిన చంద్ర కుమార్ బోస్ ను సుమారు 155,192 ఓట్ల తేడాతో ఓడించి లోక్‌సభకు ఎన్నికయింది.
 మూలాలు 

వర్గం:1957 జననాలు
వర్గం:కోల్‌కతా రాజకీయ నాయకులు
వర్గం:జీవిస్తున్న ప్రజలు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు